|  |  |
| --- | --- |
| **SREDNJI** | **СЛУЖБЕНИ ГЛАСНИК**ОПШТИНЕ ЉИГ |

 ГОДИНА XII БРОЈ 13 13.НОВЕМБАР 2019. ГОДИНЕ

**АКТА**

**ОПШТИНСКОГ ВЕЋА**

|  |
| --- |
| 1. |

 На основу члана 58. Закона о запосленима у аутономним покрајинама и јединицама локалне самоуправе („Сл. гласник РС“, број 21/2016, 113/2017,95/2018), члана 5. Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Сл. гласник РС“, број 88/2016), члана 4. Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе („Сл. гласник РС“, број 88/2016), члана 63. Статута општине Љиг („Сл. лист општине Љиг“, број 4/19), Општинско веће општине Љиг, на предлог начелника Општинске управе Љиг дана 13.11.2019. године, усвојило је:

**П Р А В И Л Н И К**

**O ИЗМЕНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА**

**У ОПШТИНСКОЈ УПРАВИ ОПШТИНЕ ЉИГ**

**Члан 1.**

Мења се члан 4. Правилника о организацији и систематизацији радних места у Општинској управи општине Љиг 01 Број: 06-24/19-2 од 26.07.2019. године и гласи:

У Правилнику су систематизована следећа радна места:

|  |  |
| --- | --- |
| **Функционери - изабрана и постављена лица** | **5 радних места** |
| **Службеник на положају –****I група** | **1 радно место** | **1 службеник** |
|  |
| **Службеници - извршиоци** | **Број радних места** | **Број службеника** |
| Самостални саветник | 4 | 4 |
| Саветник | 10 | 10 |
| Млађи саветник | 4 | 5 |
| Сарадник | 7 | 7 |
| Млађи сарадник | - | - |
| Виши референт | 9 | 10 |
| Референт | - | - |
| Млађи референт | - | - |
| **Укупно:** | **34 радних места** | **36 службеника** |
|  |
| **Намештеници** | **Број радних места** | **Број намештеника** |
| Прва врста радних места |  |  |
| Друга врста радних места |  |  |
| Трећа врста радних места |  |  |
| Четврта врста радних места | 4 | 5 |
| Пета врста радних места | 3 | 3 |
| **Укупно:** | **7 радних места** | **8 намештеника** |

**Члан 2.**

 Мења се члан 5. Правилника о организацији и систематизацији радних места у Општинској управи општине Љиг 01 Број: 06-24/19-2 од 26.07.2019. године и гласи:

Укупан број систематизованих радних места у **Општинској управи** је 45 и то :

* 1 службеник на положају,
* 36 службеника на извршилачким радним местима и
* 8 на радним местима намештеника

**Члан 3.**

Мења се члан 17. Правилника о организацији и систематизацији радних места у Општинској управи општине Љиг 01 Број: 06-25/17-11 од 14.12.2017. године и гласи:

 Правилник садржи радна места на положајима, извршилачка радна места и радна места на којима раде намештеници.

|  |  |  |
| --- | --- | --- |
|  Звање | Број радних места | Број службеника |
| Службеник на положају – I група | 1 радно место | 1 службеник |
| Службеник на положају – II група | - | - |
|  |
| Службеници - извршиоци | Број радних места | Број службеника |
| Самостални саветник | 4 | 4 |
| Саветник | 10 | 10 |
| Млађи саветник | 4 | 5 |
| Сарадник | 7 | 7 |
| Млађи сарадник | - | - |
| Виши референт | 9 | 10 |
| Референт | - | - |
| Млађи референт | - | - |
| Укупно: | 34 радно место | 36 службеника |
|  |  |  |
| Намештеници | Број радних места | Број намештеника |
| Прва врста радних места |  |  |
| Друга врста радних места |  |  |
| Трећа врста радних места |  |  |
| Четврта врста радних места | 4 | 5 |
| Пета врста радних места | 3 | 3 |
| Шеста врста радних места |  |  |
| Укупно: | 8 радних места | 8 намештеника |

**Члан 4.**

 У члану 18. Правилника о организацији и систематизацији радних места у Општинској управи општине Љиг, поглавље Б) Основне организационе јединице – Одељење за општу управу мења се тачка 8. и гласи:

|  |  |
| --- | --- |
| **8. Послови за локалне и некатегорисане путеве и улице** |  |
| **Звање: млађи саветник** |  **број службеника: 2** |

**Опис посла**: Обавља послове који се односе на изградњу, одржавање и коришћење локалних и некатегорисаних путева, улица и других јавних објеката од значаја за општину Љиг, чува и води евиденцију о саобраћајној документацији, учествује у припреми нацрта решења за Општинско веће и Скупштину општине у вези путне мреже на територији општине, припрема статистичке извештаје о раду у области саобраћајне и путне привреде и обавља друге послове које му повере начелник Одељења и начелник Општинске управе

**Услови:** стечено високо образовање образовно-научног поља техничких наука на основним академским студијама у обиму од најмање 240 ЕСПБ, мастер академским студијама, мастер струковним студијама,специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, завршен приправнички стаж.

**Члан 5.**

 У члану 18. Правилника о организацији и систематизацији радних места у Општинској управи општине Љиг, поглавље Б) Посебне организационе јединице - Кабинет председника општине мења се тачка 41. и гласи:

|  |
| --- |
| **41. Помоћник председника општине за комуналне делатности и за развој месних заједница** |

**Опис посла**: Покреће иницијативе, предлаже пројекте за унапређење комуналних делатности и унапређење месних заједница, сачињава мишљења у области комуналних делатности и у области месних заједница, стара се о унапређењу комуналних делатности и унапређењу рада месних заједница и врши друге послове по налогу Председника општине.

**Услови:** стечено високо образовање на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

**Члан 6.**

 Остале одредбе Правилника о организацији и систематизацији радних места у Општинској управи општине Љиг 01 Број: 06-24/19-2 од 26.07.2019. године остају непромењене.

**Члан 7.**

 Правилник о измени Правилника ступа на снагу наредног дана од дана објављивања у ''Службеном гласнику општине Љиг''.

**ОПШТИНСКО ВЕЋЕ ОПШТИНЕ ЉИГ**

01 Број: 06-41/2019-1

ПРЕДСЕДНИК

Драган Лазаревић, с.р.

**АКТА**

**СКУПШТИНЕ ОПШТИНЕ**

|  |
| --- |
| 2.  |

 13.новембар 2019. године \* Службени гласник Општине Љиг \* БРОЈ 13

 На основу члана 6. Одлуке о стипендирању ученика и студената на територији општине Љиг („Службени гласник Општине Љиг“ бр. 3/2013 и 9/2019), Комисија за доделу стипендија Општине Љиг, расписује

**К О Н К У Р С**

**ЗА ДОДЕЛУ СТУДЕНТСКИХ СТИПЕНДИЈА**

**ЗА ШКОЛСКУ 2019/20**

 Право на стипендију у школској 2019/20 години имају:

**I** **Студенти од друге па до завршних година**:

- студија првог степена (основне академске студије; специјалистичке струковне студије; основне струковне студије),

- студија другог степена (мастер академске студије; специјалистичке академске студије; мастер струковне студије) и

* студије трећег степена (докторске академске студије) и

**II Студенти прве године студија, уколико су били Ђаци генерације у средњој школи, у претходној школској години.**

 Право на стипендију наведена лица остварују ако су:

студенти високих школа, факултета и докторских академских студија, чији је оснивач Република Србија, редовни студенти који се финансирају из Буџета Републике Србије, ако имају пребивалиште на територији општине Љиг најмање годину дана пре подношења захтева за доделу стипендије, избегла, интерно расељена лица која имају пријављено боравиште на територији општине Љиг.

Право на стипендију имају студенти који уз наведене услове постижу резултате у студирању изражене кроз високу просечну оцену **најмање 8,50.**

**Студенти могу конкурисати уколико немају више од 27 година живота у моменту подношења пријаве за конкурс.**

**III** **Студенти од друге па до завршних година подносе:**

* **пријаву која садржи личне податке студента (образац у служби),**
* **потврду факултета/високе школе о уписаној години студија, оствареној просечној оцени током студирања (најмање 8,50), као и доказ да се финансирају из** **Буџета Републике Србије**
* **доказ да нису обнављали годину током студирања и да им статус није мировао**
* **фотокопију личне карте као доказ пребивалишта (уколико је лична карта са чипом мора бити очитана)**
* **избегла и интерно расељена лица са боравиштем на територији општине Љиг, боравиште доказују избегличком легитимацијом, односно легитимацијом интерно расељеног лица или зеленим картоном**
* **два примерка Уговора о стипендирању (образац у служби)**
* **изјаву студента да није корисник студентске стипендије из Буџета Републике Србије (образац у служби).**

**IV Студенти прве године студија, уколико су били Ђаци генерације у средњој школи, у претходној школској години уз основну документацију (пријаву, фотокопију личне карте, уговор, изјаву) подносе и:**

* **потврду о уписаном факултету/високој школи у школској 2019/2010. години,**
* **потврду средње школе као доказ да је носилац дипломе „Ђак генерације“ у претходној школској години.**

 **Сви докази који се прилажу морају бити званични документи одговарајуће установе (издати у прописаној форми и оверени).**

 **Рок за подношење пријава** и Конкурсом предвиђене документације за студентску стипендију је **од 15.11.2019.године до 13.12.2019.године,** соба бр. 5 (писарница) у згради Општинске управе општине Љиг, од 7,00 до 15,00 часова.

 Ближе информације о Конкурсу могу се добити на телефон 014/3445-107 локал 121.

01 Број: 67-3/19

14.11.2019.године

КОМИСИЈА ЗА ДОДЕЛУ СТИПЕНДИЈА ОПШТИНЕ ЉИГ

 ПРЕДСЕДНИК

 Драган Лазаревић, с.р.

 12.новембар 2019. године \* Службени гласник Општине Љиг \* БРОЈ 13

**САДРЖАЈ**

1. ПРАВИЛНИК О ИЗМЕНИ ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ ОПШТИНЕ ЉИГ .................................................................................... стране 1 - 4

2. КОНКУРС ЗА ДОДЕЛУ

 СТУДЕНТСКИХ СТИПЕНДИЈА ЗА ШКОЛСКУ 2019/20 ................... стране 5 - 6